|  |  |  |  |  |
| --- | --- | --- | --- | --- |
|  | | **Meldingssak** **til folkevalde organ** | | |
| Dato:  Arkivref:  Utval: Utval for areal og samferdsle | 04.07.2023  2023/2118 - 22353/2023 / | | Saksbehandlar: Lene Borgen Waage  lene.borgen.waage@bomlo.kommune.no |

# **Fagnotat skulevegar og snarvegar**

Barnas transportplan, NTP 2019-2029 slår fast at det er eit mål at åtte av ti barn og unge skal velja å gå eller sykla til skulen. Det er også eit mål å styrka transporttryggleiken for barn og unge og leggja vekt på barn og unges behov i planlegginga og utviklinga av transportsystemet[[1]](#footnote-1).

Me har per i dag ingen oversikt over del av barn og unge i Bømlo som går eller syklar til skulen, eller som vert køyrt til skulen med privatbil. Det me veit, er del av barn og unge i Bømlo som har rett på gratis skuleskyss og delen av desse som er grunna særleg farleg eller vanskeleg skuleveg.

Bømlo har eit offentleg vegnett med fylkeskommunale vegar og kommunale vegar. I tillegg ferdast innbyggjarar og tilreisande på ei rekkje private vegar og turvegar.

Skulevegen er eit offentleg ansvar. Bømlo sine skulevegar er, til liks som norske skulevegar generelt forskjellige, både når det gjeld standard, breidde, oversiktelegheit og mengd trafikkantar.

Med dette fagnotatet ønskjer me å få ei felles forståing for omgrep, prosessar og status knytt til skulevegar og snarvegar i Bømlo kommune. Fagnotatet inngår også som kunnskapsgrunnlag til temaplan for trafikksikring og mobilitet for Bømlo kommune og er grunnlag for svar og sakshandsaming på området.

# Definisjonar og grunnlag for vurdering skuleveg og gratis skuleskyss

## Rett til gratis skuleskyss

U-dir-2-2019 skildrar rett på gratis skuleskyss. Årsaka kan vera lang skuleveg, særleg farleg eller vanskeleg skuleveg, båttransport eller funksjonshemming eller midlertidig skade eller sjukdom[[2]](#footnote-2).

### Lang skuleveg

Grensa for å få rett til gratis skule skyss er 2 km for 1. årstrinn, 4 km for andre i grunnskuleopplæring og 6 km for elevar i vidaregåande skule. Om avstandsberekning skriv Udir at:

Det står i forarbeidene at «Skolevegen skal reknast frå dør til dør etter farande veg»[[3]](#footnote-3). Veien skal måles fra inngangsdøren der eleven bor til inngangsdøren på skolen etter korteste farbare vei. Dersom det er flere inngangsdører eleven kan bruke på skolen, skal det måles til døren lengst unna, uavhengig av om eleven faktisk bruker denne døren[[4]](#footnote-4). Hva som er en farbar vei blir ikke begrenset av om veien er offentlig eller privat. Skiftende forhold ved ulike årstider kan også ha betydning for hva som regnes som elevens skolevei, f.eks. om det er mulig å komme seg frem på en sti.

Det er fylkeskommunen som står ansvarleg for tilbodet når det er lang skuleveg som er årsaka til gratis skuleskyss. Kommunen betaler refusjon etter persontakst for elevar i grunnskulen som blir skyssa av fylkeskommunen. Dette er den lågaste prisen på ordinær enkeltbillett.

For berekning av avstand har skyss eit eige kart som alle kan nytte seg av: <https://www.skyss.no/reise/skoleskyss/skoleskyss-i-grunnskulen/#kart_for_%C3%A5_berekne_avstand_mellom_heimen_og_skolen>

### Særleg farleg eller vanskeleg skuleveg

For å få rett til gratis skoleskyss på grunn av særleg farleg eller vanskeleg skuleveg må det føreliggja ein «særleg risiko». Dette betyr at trafikkutfordringane på vegen er større enn det kan forventast at eleven meistrar. I vurderingane ligg det både ei objektiv vurdering av relevante tilhøve ved vegen og trafikktilhøva og vurdera om dette er særleg farleg eller vanskeleg og ei subjektiv vurdering av om den einskilde eleven har føresetnader for å ta seg forsvarleg fram i det aktuelle trafikkbiletet.

Generelt skriv Udir om objektive vurderingar at:

Momenter som kan være aktuelle i denne vurderingen er bl.a. fartsgrense, trafikktetthet, tilrettelegging for fotgjengere, bredde på veien, sikt, gangfelt, belysning og veikryss.

Det er viktig å huske på at veiforholdene kan endre seg i ulike årstider (lys/sikt, føre og brøyting). Dette kan føre til at en elev får en farlig eller vanskelig skolevei deler av året.

Selv om den korteste veien til skolen er farlig eller vanskelig, kan det være andre veier som ikke er farlige/vanskelige og som heller ikke gjør at skoleveien blir så lang at den utløser rett til skyss. Kommunen kan også velge å sette inn andre tiltak, f.eks. tilsyn, som gjør at veien ikke vil være særlig farlig eller vanskelig.

Om subjektive vurderingar skriv Udir at:

Barnets alder, utvikling, syn og hørsel er eksempler på momenter som kan være sentrale i denne vurderingen.

Spørsmålet er om det er forhold ved eleven som gjør at veien blir «særleg farleg eller vanskeleg» for denne eleven. Vurderingen vil ha nær sammenheng med hensynet til barnet beste etter Grunnloven § 104 og barnekonvensjonen art. 3 nr. 1. Det står mer om hensynet til barnets beste og retten til å bli hørt under [punkt 8](https://www.udir.no/regelverkstolkninger/opplaring/Skoleskyss/udir-2-2019-retten-til-skyss1/8.-saksbehandling-og-klage/).

Det er kommunen som står ansvarleg for tilbodet når det er særleg farleg eller vanskeleg skuleveg som er årsaka til gratis skuleskyss. Dersom etablerte rutetilbod kan nyttast, vil kostnaden per barn vera som ved lang skuleveg. I mange tilfelle er likevel kostnaden langt høgare, då det må individuell transport til, ofte med drosje.

Ettersom både objektive og subjektive vurderingar skal liggja til grunn for vurdering av om skulevegen er å rekne som særleg farleg eller vanskeleg, vil ein i dei fleste tilfelle ikkje ha eintydige vurderingar for dei ulike vegstrekkjene, men nytta kriteria over og tilhøyrande rettleiarar for individuell sakshandsaming etter søknad. Bømlo kommune sin tverrfaglege trafikksikringsgruppe vurderer innkomne søknadar om skuleskyss på grunn av særleg farleg eller vanskeleg veg. For dei objektive vurderingane av veg og trafikk ligg då eit definert sett med kriteria til grunn. Dei subjektive kriteria vurderast individuelt. Dette gjeld eleven sine føresetnader og haldningsskapande arbeid.

Tilsvarande vil kriteria over vera teljande i vurderinga av føreslåtte fysiske og haldningsskapande trafikksikringstiltak, saman med ei vurdering av mellom anna mengd køyrande, del tungtransport, mengd gåande/syklande/kryssande. Slik kan svaret på ein søknad om gratis skuleskyss grunna særleg farleg eller vanskeleg skuleveg vera konkrete trafikksikringstiltak. Forutan at dette gir ei nytte for innbyggjarane i kraft av mindre farleg veg, vil det også økonomisk vera gunstig gjennom reduserte utgifter til kommunal skuleskyss.

### Båttransport

Om båttransport skriv Udir at:

Det står i opplæringsloven § 7-1 andre ledd at elever har rett til båttransport når det er nødvendig, uavhengig av reiselengde.

Elevene har i utgangspunktet ikke rett til skyss til og fra båttransporten. Da må elevene oppfylle andre vilkår til skoleskyss, eksempelvis lang skolevei.

### Funksjonshemming eller midlertidig skade eller sjukdom

Elevar kan ha rett på skyss dersom den har ein funksjonshemming eller ein midlertidig skade eller sjukdom og denne gjer at eleven/deltakaren har behov for skuleskyss.

Det er fylkeskommunen som står ansvarleg for tilbodet når det eleven har ei funksjonshemming eller midlertidig skade eller sjukdom.

# Del med rett til gratis skuleskyss i Bømlo

I mai 2023 var det totalt 671 elevar i Bømlo med rett på gratis skuleskyss. Dette er 39 % av samla mengd elevar i grunnskulen. 25 % av elevane hadde rett på gratis skuleskyss på grunn av avstand, båttransport, funksjonshemming eller midlertidig skade eller sjukdom (fylkeskommunalt ansvar), medan 14 % av elevane hadde rett på gratis skuleskyss grunna særleg farleg eller vanskeleg skuleveg (kommunalt ansvar)[[5]](#footnote-5).

Figur 1 Elevar med rett på gratis skuleskyss i Bømlo. Fylkeskommunen har ansvar for elevar med rett til skuleskyss grunna lang skuleveg, båttransport og funksjonshemming og midlertidig skade/sjukdom. Kommunen har ansvar ved særleg farleg eller vanskeleg skuleveg (kjelde: Fakturagrunnlag frå skyss mai 2023)

Våge skule har høgast del elevar med rett på skuleskyss, heile 73 av 76 elevar har rett på skuleskyss og av desse er særleg farleg eller vanskeleg skuleveg årsaka for 50 av elevane. Gilje skule skil seg også ut ved at 31 % av elevane har rett på skuleskyss på grunn av særleg farleg/vanskeleg skuleveg. Også ved Moster skule er delen elevar med rett på gratis skuleskyss grunna særleg farleg/vanskeleg skuleveg høg. Ved Bremnes ungdomsskule har ein høg del av elevane rett på skuleskyss på grunn av avstand til skulen, og også Svortland skule har relativt mange elevar med lang avstand til skulen.

Etter Askøy er Bømlo den kommunen i Vestland med høgast del elevar med kommunalt vedtak for trafikkfarleg veg[[6]](#footnote-6):

Figur 2 Oversikt over kommunale vedtak om skuleskyss grunna særleg vanskeleg skuleveg (tala er henta frå fagsystem for skuleskyss i oktober 2022 og vist i møte med kommunekontaktane for skuleskyss)

Et bilde som inneholder tekst, skjermbilde, diagram, line

Automatisk generert beskrivelse

# Snarvegar, barnetråkk og turvegar

Snarvegar, barnetråkk, stigar og turvegar er ulike omgrep for ferdselsåre som kan vera aktuelle å nytta for å gå eller sykle til skulen, men som i varierande grad kan definerast som skuleveg. Vidare nyttar me her snarvegar som felles omgrep.

Snarvegane kan vera alt frå universelt utforma turløyper med lys, til smale stigar. Den kan dermed vera mykje brukt og opplevast som nyttig, men ikkje vera definert som skuleveg i det heile, eller ein veg utan lys eller brøyting kan vera definert som skuleveg berre delar av året.



Figur 3 Kart som viser snarveg og offisiell skuleveg frå Stongarvågbrua til Rubbestadneset skule

Eit døme på dette er snarvegen som går opp til Rubbestadneset skule frå Stongarvågsbrua (i gult på kartillustrasjonen). Denne er for bratt for å bli rekna som skuleveg og blir heller ikkje brøytt. Dermed blir den godkjende skulevegen noko lengre (i grønt på illustrasjonen).

Det er verdt å merke seg at ein i saksprotokollen i sak om forskrift om krinsgrenser for grunnskulane i Bømlo kommune (05.12.16) inkluderte dette punktet: «Verknadstidspunkt for flytting av skulekrinsgrensa for Rubbestadneset skule til å inkludere Innvær til og med gnr. 86 i sør/sørvest vert sett til oppstart av første skuleår etter at stien frå tunnelopninga i sørvest opp mot skulen er utbetra.»

Snarvegen er slik rekna som viktig for elevane, men likevel ikkje rekna som skuleveg.

Snarvegane kan ha høg nytteverdi, sjølv om dei ikkje er definert som skuleveg. Snarvegane vil ofte vera viktige bidrag til at det er attraktivt å gå og sykle til skulen og til fritidsaktivitetar og generelt vera viktige for å fremja fysisk aktivitet i befolkninga gjennom å vera turstigar eller ferdselsårer. Dette gjeld også stigen opp frå Stongarvågbrua, men det hadde likevel vore ein fordel om ein i vedtaket presiserte kva som er definert som skuleveg.

I arbeidet med detaljreguleringsplanar og andre planarbeid er det slik viktig å skilja mellom kva som er rekna som offisiell skuleveg og snarvegar, slik at ein ikkje får utilsikta kostnadar til skuleskyss.

## Prosjekt i regi av grendautval, lag og organisasjonar

I mange tilfelle vil grendautval, velforeiningar og andre lag og organisasjonar vera viktige pådrivarar, prosjekteigarar og/eller samarbeidspartnarar i utvikling og forbetring av snarvegar. Her er eit døme på korleis denne prosessen kan gjennomførast:

1. Dersom tiltaket skal gjennomførast av lag eller organisasjon: Ta kontakt med kommunen sin kontaktperson for lag og organisasjonar. Bømlo kommune vil då kunne gi deg ein kontaktperson som de kan få råd om prosessen frå.
2. Avklara kva, kvar og kven: I oppstartsfasen er det lurt å laga ei skisse som viser formålet, kvar prosjektet er og kven som vil vera interessert.
   1. Innleiingsvis er det lurt å definera kva som er formålet med prosjektet. Døme på formål er trafikksikring, aktivitetsfremjande møte- og leikeplass eller utvikling av friluftsområde.
   2. For mange prosjekt er det kjent kvar ein vil gjennomføra prosjektet, medan det i andre tilfelle kan vera fleire aktuelle plasseringar.
      1. Gjennom <https://kommunekart.com/klient/Fonnakart/> får ein fram gards- og bruksnummer gjennom å aktivere kartlaget «eiendom»
      2. Via <https://www.arealplaner.no/4613/arealplaner/> får ein fram gjeldande reguleringsplan
      3. Ved å logga inn med MinID/BankID kan ein finna namn på grunneigar i grunnbok på [www.seeiendom.no](http://www.seeiendom.no)).
   3. Kven - Det er lurt å tenkja gjennom kven som vil vera interesserte i prosjektet fordi dei til dømes vil delta/bruka, kan vera naudsynte å samarbeida med eller som kan ha motstridande interesser.
3. Det er viktig med skriftleg avtale med alle grunneigarar før ein startar arbeidet med tiltaket
   1. Dersom kommunal eigedom: Ta kontakt med kommunen ([postmottak@bomlo.kommune.no](mailto:postmottak@bomlo.kommune.no)) for dialog om avtale om tiltak på kommunal grunn.
   2. Dersom privat grunn: Ta kontakt med grunneigar for å laga avtale.
4. Avklar om det er behov for handsaming etter plan- og bygningslova
   1. Meld inn formål, høgde, breidde, lengde og plassering til Bømlo kommune. De vil då få ei tilbakemelding om det er naudsynt å søkja eller melde om tiltaket
5. Lag ein plan for gjennomføring av prosjektet
   1. Kva kan me gjera sjølve?
   2. Kven kjenner me som kan bidra?
   3. Kva må me ha hjelp til?
6. Utarbeid budsjett og start arbeidet med å finna finansiering. Bruk gjerne tilskuddsportalen og lista på kommunen sine nettsider over lokale aktørar som har tilskotsordningar <https://www.bomlo.kommune.no/tenester/kultur-idrett-og-frivilligheit/tilskot-prisar-og-stipend/eksterne-finansieringskjelder-tilskuddsportalen/>. For nokre typar prosjekt kan spelemiddelordninga vera aktuell. Ta då kontakt med rådgivar for kultur og idrett tidleg for rettleiing. Sjå meir informasjon på kommunen sine nettsider for spelemidlar: <https://www.bomlo.kommune.no/tenester/kultur-idrett-og-frivilligheit/tilskot-prisar-og-stipend/spelemidlar/>

1. <https://www.regjeringen.no/no/dokumenter/meld.-st.-20-20202021/id2839503/?ch=9> [↑](#footnote-ref-1)
2. <https://www.udir.no/regelverkstolkninger/opplaring/Skoleskyss/udir-2-2019-retten-til-skyss1/> [↑](#footnote-ref-2)
3. Ot.prp. nr. 46 (1997-98) s. 175 [↑](#footnote-ref-3)
4. <https://www.udir.no/regelverkstolkninger/opplaring/Skoleskyss/tolkning-av-avstandskriteriet-i-opplaringsloven--7-17-1/> [↑](#footnote-ref-4)
5. Jf. Fakturagrunnlag frå Skyss i mai 2023 [↑](#footnote-ref-5)
6. Jf. Presentasjon frå skyss i møte med kommunekontaktar i januar 2023. [↑](#footnote-ref-6)